दिल्ली में 23 अप्रैल को होने वाले नगर निगम चुनाव के लिए आज बीजेपी ने अपना संकल्प पत्र जारी कर दिया है. इस संकल्प पत्र में बीजेपी ने दिल्ली वालों के लिए कई लोकलुभावन वादे भी किए हैं. इसमें सबसे बड़ा वादा है कि अगर बीजेपी फिर से सत्ता में वापस आएही तो सिर्फ 10 रुपये में गरीबों को खाने की थाली उपलब्ध कराई जाएगी. संकल्प पत्र पर बीजेपी ने समाज के कमजोर वर्ग के लोगों के लिए सामाजिक सुरक्षा कार्ड जारी करने का भी वादा किया है. एमसीडी पर पिछले दस सालों से बीजेपी का ही कब्जा रहा है.